แอร์บัส เอ330นีโอ

แอร์บัส เอ330นีโอ  ("นีโอ (Neo)" ย่อจาก "New Engine Option" แปลว่า "ตัวเลือกเครื่องยนต์แบบใหม่") เป็นรุ่นของอากาศยานไอพ่นลำตัวกว้างสองเครื่องยนต์ ผลิตโดยแอร์บัสแอสอาแอส แอร์บัส โดยเป็นการพัฒนามาจากแอร์บัส เอ330ซีอีโอ รุ่นนีโอจะใช้เครื่องยนต์โรลส์-รอยซ์ เทรนต์ 7000 ที่ทันสมัย ซึ่งมีอัตราบายพาสมากกว่ารุ่นก่อนหน้าเป็นเท่าตัว แอร์บัสเปิดตัวโครงการเมื่อวันที่ 14 กรกฎาคม ค.ศ. 2014 ในงานฟาร์นโบโรห์อินเตอร์แนชนัลแอร์โชว์ โดยโฆษณาไว้ว่าจะมีอัตราการใช้เชื้อเพลิงต่อที่นั่งดีขึ้นจากรุ่นก่อนหน้า 14%
ทั้งสองรุ่นของตระกูลเอ330นีโอจะมีพื้นฐานมาจากเอ330-200 และ -300 รุ่น -800 จีมีพิสัยการบิน และจุผู้โดยสารได้ 257 ที่นั่ง ในขณะที่รุ่น -900 สามารถทำการบินได้ 7,200 ไมล์ทะเล (13,130 กิโลเมตร; 8,290 ไมล์) โดยมีความจุ 287 ทีนั่ง รุ่น -900 ทำการบินครั้งแรกเมื่อวันที่ 19 ตุลาคม ค.ศ. 2017 รับการรับรองจาก EASA เมื่อวันที่ 26 กันยายน ค.ศ. 2018 และส่งมอบให้กับตัปแอร์ปูร์ตูกัลเป็นสายแรกในวันที่ 26 พฤศจิกายน ค.ศ. 2018 และเริ่มเข้าประจำการในวันที่ 15 ธันวาคม รุ่น -800 ทำการบินครั้งแรกเมื่อวันที่ 6 พฤศจิกายน ค.ศ. 2018 รับการรับรองจาก EASA เมื่อวันที่ 13 กุมภาพันธ์ ค.ศ. 2020 เอ330-800 สองลำแรกได้ส่งมอบให้แก่คูเวตแอร์เวย์ในวันที่ 29 ตุลาคม ค.ศ. 2020 และเข้าประจำการในวันที่ 20 พฤศจิกายน ข้อมูลเมื่อ 2024[ [update]] มีคำสั่งสั่งซื้อสำหรับเครื่องบินตระกูลแอร์บัส เอ330นีโอจำนวน 326 ลำโดยลูกค้า 25 ราย โดยได้ส่งมอบแล้ว 139 ลำ
รุ่น.
เอ330-800.
แอร์บัส เอ330-800 มีพื้นฐานมาจาก แอร์บัส เอ330-200 โดยมีการปรับเปลี่ยนห้องโดยสาร เครื่องยนต์เทรนต์ 7000 ของโรลส์-รอยซ์ที่ใหญ่ขึ้น และการปรับปรุงด้านอากาศพลศาสตร์ รุ่น -800นีโอ จะมีขนาดเล็กกว่ารุ่น -900นีโอ เที่ยวบินแรกของ เอ330-800 เกิดขึ้นเมื่อวันที่ 6 พฤศจิกายน ค.ศ. 2018 แอร์บัส เอ330-800 สองลำแรกได้ส่งมอบให้กับคูเวตแอร์เวย์ ในเดือนตุลาคม ค.ศ. 2020
เอ330-900.
แอร์บัส เอ330-900 มีพื้นฐานจากเอ330-300 และมีขนาดใกล้เคียงกับเอ340-300 โดยการปรับปรุงห้องโดยสารทำให้เอ330-900 สามารถเพิ่มที่นั่งได้สิบแถวจากรุ่นเดิม (310 ที่นั่ง) รุ่น -900 มีพิสัยการบิน 7,200 ไมล์ทะเล (13,130 กิโลเมตร; 8,290 ไมล์) ด้วยความจุผู้โดยสารสูงสุด 440 ที่นั่ง
เดลตาคาดว่าจะลดต้นทุนการดำเนินงานต่อที่นั่งได้ร้อยละ 20 เมื่อเทียบกับโบอิง 767-300อีอาร์ที่จะถูกทดแทน
การปรับโครงสร้างใหม่ของสิ่งอำนวยความสะดวกในห้องโดยสารทำให้เครื่องบินรุ่น -900 สามารถรองรับผู้โดยสารได้มากถึง 460 คนในรูปแบบชั้นประหยัด ซึ่งเกินกว่าขีดจำกัดทางออกสูงสุด 440 ที่นั่งที่มีอยู่เดิมที่อนุญาตตามใบรับรองประเภท และต้องมีการดัดแปลงประตูทางออกประเภท A เพื่อให้เป็นไปตามข้อกำหนดทางออกฉุกเฉิน ในเดือนพฤศจิกายน 2562 จำนวนที่นั่งสูงสุดได้เพิ่มขึ้นเป็น 460 ที่นั่ง โดยติดตั้งทางออกใหม่แบบ 'Type-A+' พร้อมสไลด์อพยพสองช่องทาง
เครื่องบินขนส่งสินค้า.
แอมะซอนแอร์และยูพีเอสแอร์ไลน์ได้เสนอให้มีการพัฒนารุ่นสำหรับการขนส่งสินค้า โดยจะขยายลำตัวของเอ330-900 ในการขนส่งสินค้าระยะใกล้ ถึงแม้ค่าใช้จ่ายในการพัฒนาเครื่องบินขนส่งสินค้าที่เสนอมาจะต่ำกว่าโปรแกรมใหม่ เนื่องจากงานวิศวกรรมส่วนใหญ่ได้ทำไปแล้วสำหรับเอ330-200เอฟ แต่เครื่องบินโดยสาร 767 และเอ330 ที่ปลดระวางแล้วต่างก็มีศักยภาพในการดัดแปลงได้มากกว่า
เครื่องบินการทหาร.
แอร์บัสเปิดตัวเครื่องบินเติมน้ำมันสำหรับตระกูลเอ330นีโออย่างเป็นทางการในงานฟาร์นโบโรห์อินเตอร์แนชนัลแอร์โชว์ ค.ศ. 2024 ในชื่อ "เอ330 เอ็มอาร์ทีที+"โดยรุ่นใหม่นี้จะมีพื้นฐานมาจากเอ330-800 และมีวัตถุประสงค์เพื่อทดแทนเอ330 เอ็มอาร์ทีทีเดิม โดยเอ330 เอ็มอาร์ทีที+ ยังคงความจุเชื้อเพลิง 111,000 กก. (245,000 ปอนด์) ของเอ330 เอ็มอาร์ทีที
ผู้บริการ.
ณ เดือนกรกฎาคม ค.ศ. 2024 มีแอร์บัส เอ330นีโอ จำนวน 139 ลำให้บริการกับ 20 สายการบิน
ผู้ให้บริการรายใหญ่ที่สุดห้าราย ได้แก่ เดลตาแอร์ไลน์ (29) ตัปแอร์ปูร์ตูกัล (19) ค็อนดอร์ (17) อิตาแอร์เวย์ (11) และเซบูแปซิฟิก (9)
เมื่อวันที่ 11 เมษายน ค.ศ. 2023 แอร์บัสส่งมอบเอ330นีโอลำที่ 100 ให้แก่สายการบินเช่าเหมาลำสัญชาติเยอรมัน ค็อนดอร์ฟลูคดีนสท์ เกเอ็มเบฮา ซึ่งเป็นเอ330-900 ที่เช่าจากแอร์แคป ณ เวลานั้นเครื่องบินตระกูลเอ330นีโอให้บริการกับ 22 สายการบินสู่จุดหมายปลายทางกว่า 200 เส้นทางทั่วโลก
รายชื่อผู้ให้บริการ.
ณ เดือนกรกฎาคม ค.ศ. 2024 มีผู้ให้บริการเครื่องบินตระกูลแอร์บัส เอ330นีโอดังนี้:
คำสั่งซื้อและการส่งมอบ.
ข้อมูล ณ เดือนกรกฎาคม ค.ศ. 2024
ข้อมูลจำเพาะ.
<templatestyles src="แม่แบบ:sticky header/styles.css"/>